Haas Consortium

—Esel Raddo vezér a szerveztbe való belépésekor

A Haas Consortium egy BBY 45-ben megalakult bűn és terrorszervezet volt, mely BBY 4-ben érkezett először a 72-es szektorba.

A szervezet kezdetben kalózkodással és feketepiaci tevékenységgel foglalkozott, azonban vezetőváltás után ezeket a tevékenységeket beszüntették.

Pártjuk a Szektor Szenátusban az SWE volt, mely' a szervezet legális útra terelésében igen nagy szerepet játszott, illetve szeparatista eszméket képviselt - az új vezér akaratának megfelelően.

BBY 1-ben a szervezet összeomlott a Galaktikus Birodalom Lázadás elleni harca miatt. Az akkorra már legfelsőbb vezető nélkül maradt szervezet kettévált, egyik fele csatlakozott a Lázadó Szövetséghez, a másik pedig visszatért gyökereihez és folytatta a portyázást a Vad Űrben.

## **A Haas Consortium fénykora és eredete**

A Haas Consortium neve a Haas mandalori klánból származik. A klán egyik leszármazottja - Tal Haas - alapította a Consortiumot, mellyel tervei szerint meghódította volna a Galaxist és újra naggyá tette volna ősei nevét.

Terveibe azonban közbeszóltak. Hiába kezdte el már idejekorán szervezni a Consortiumot, BBY 39-ben merénylet áldozata lett. (a saját jobbkeze végzett vele) Hagyatéka ekkor is tetemes volt már, több hajó, fegyver és ember állt szolgálatában, mint egyes nagyobb bűnszervezeteknek. Nevük pedig - ahogy mindig is hangoztatta - a sötétben maradt.

### **Korai évek és felemelkedés**

A szervezetben Tal Haas elvesztése után belháború dúlt. A korábban a Külső Gyűrűben tevékenykedő szervezetet az összeomlás veszélye fenyegette. Senki sem bízott senkiben és senki sem akart tovább harcolni a Consortium oldalán.

Esel Raddo - egy nagyon fiatal tag - volt az, aki rendet teremtett a szervezetben. A belháborúk idején két egykori vezér hallatta hangját leghangosabban, ezért ellenük buzdította a saját legénységüket. A terve sikerrel járt, a felbőszült legénységek kivégezték saját uraikat, így a szervezeten belül már csak Raddo maradt vezetésre alkalmas emberként, így át is vette a szervezet első helyét.

### **Haas Consortium felemelkedése a 72-es Szektorban**

A szervezet első vezetője haláláig Esel Raddo vezér volt.

A 72-es Szektort nézte ki magának, mint bázis, illetve hallotta - még a Klónháborúk előttről - hogy igen szegényesen őrzött régió ez, tehát kiváló kiindulási pont lehetne akár portyázásokra, akár területfoglalásra. Mikor a Consortium első kémei azonban megérkeztek, csalódniuk kellett, a leírtakhoz képest sokkal jobban védett hely volt ez. Esel Raddo azonban hajthatatlan volt, fővárosának Lordaeront akarta megtenni, így feltett szándéka volt Renton elfoglalása, utána pedig a helyi Lázadás és a Birodalom legyőzése is.

A Consortium érkezését számos jel megelőzte. Esel Raddo vezér saját hívei közt adta tovább az igét, akik a teljes Szektorban terjesztették, hogy el fog érkezni a megváltás a kalózok és fejvadászok számára, csak még várniuk kell. Több helyen Consortium-párti szerveződések ütötték fel fejüket. Ilyen volt a Központi Birodalmi Munkatáborban keltett lázadás, vagy a naredi zavargások. A legnagyobb atrakciója a Consortiumnak viszont egy birodalmi Victory II-osztályú csillagromboló, az *Emprecutor* elrablása volt. A Cora-Manda Szövetség egykori, Birodalomnak nem behódolt tagjait feltüzelték a Consortium emberei, majd azok elrabolták a hajót és belevezették Xios felszínébe.

A Consortium nem várt sokat, éppen elég zavar volt ez számukra, amiben meg tudták vetni a lábukat. Ameddig Szövetség és a Birodalom egymást okolta, addig ők megátmadták és elfoglalták Rentont. Nem volt nehéz dolguk, a helyszínen működő RB-5150-es egységet átállították, a bolygó védelme pedig akkoriban pár hajóból állt, veszteség nélkül foglalták el a planétát.

#### **Belső harcok a vezetés körül, SWE**

Esel Raddo vezér feltett szándéka volt a bolygóról további támadásokat indítani, azonban ezeket a terveit erősen áthúzta egy nemrégiben érkezett birodalmi dezertőr - Jaek Graf megjelenése.

Graf hamar felismerte, hogy komoly karriert tudna csinálni a Consortium berkein belül, így az egyik vezetési tárgyalás alkalmával megölte a szervezet fejét, Raddot. A vezér halála után a szervezetet egy erősen más irányba kezdte terelni. Példaképének a Független Rendszerek Konföderációját tekintette, az ő nyomdokaikba próbált lépni a Consortium további vezetését illetően.

Létrehozta pártját, az SWE-t, majd feltöltötte a Szövetség és a Birodalom számára is egyaránt ismeretlen politikusokkal. A párt hivatalosan független szeparatista kezdeményezés volt, azonban a háttérből végig Graf és vezérkara irányította a politikai életet. Hála azonban a munkájának, illetve tisztogatásainak, a Consortium elkezdett egy sokkal barátságosabb arculatot felvenni, először csak a párt, később azonban már a teljes szervezetet a szeparatista elveknek szentelte.

### **Stagnálás és hintapolitika**

A Consortium vezéreként Graf legitimizálni akarta államát, így a Szektor Szenátusban való részvétel után megpróbált magasrangú lázadó és birodalmi tisztekkel is együttműködni, vagy kapcsolatokat építeni. Bár álmát sosem érte el, a Consortium területét elismerték, mert egyik fél sem bevonulni és magáénak kiáltani azt.

Erre az időszakra a szervezet életében a stagnálás volt jellemző. Megszűntek a portyázások, nagy csatározások és területfoglalási tervek, illetve az életkörülmények is javultak. Azonban a két fal közé szorult szervezet nehéz helyzetben volt: ha bármelyik hatalom ellen, vagy mellett fogalmazott meg volna valamit, akkor az könnyen a Consortium végét is jelenthette volna.

Ennek ellenére titokban létrejött egy Szövetségi-Consortium paktum, mely keretein belül információkat osztottak meg egymással a szervezetek vezetői.

## **A Consortium bukása**

A szervezet BBY 1-ben felbomlott, mikor a Galaktikus Birodalom lázadónak minősítette az akkor már félig teljesesen egyedülálló állammá szerveződött Haas Consortiumot. A Birodalom által végrehajtott belső akció eredménye miatt a szervezet először jelentősen meggyengült, majd a belső harcok végleg teljesen felemésztették. A szervezet vezetőjét, Jaek Grafot a Callestionon tett kutatómunkája közben a Birodalom elrabolta, ez pedig egyenes utat jelentett a centralizált szervezet széthullásához.

A teljes szétesés előtt a szervezet nagyobb részét Keganes Holrand és Garson Wienand ragadta magához, aki a szervezet maradékát magával rántotta a Lázadó Szövetség kötelékébe. A másik részét Otto Behamand vitte el a Mevadanra, ahol először ideiglenes tábort alakítottak ki, majd továbbálltak. Behamand magát Esel Raddo vezér eszméinek továbbvivőjeként tartotta, így nem akart együttműködni Holrandékkal.

Otto Behamandot később elfogták és megölték, ezzel félreállítva a Consortium egyetlen renegát hadvezérét.

## **A Haas Consortium öröksége**

A Consortium utolsó maradványszervezete a Szeparatista Maradványok Tanácsa volt, amely ABY 1-ben jött létre. Bár ennek már az eredeti szervezethez nem sok köze volt, inkább a szeparatista vonalra erősített rá. Továbbá a Haas Consortium egykori flottájából megformált Negyedik Szövetségi Szektor Flotta vezetése jóideig elkülönülve folytatott mindenféle hadi megmozdulást.

Graf távozása után a szeparatizmus eszméjének követői száma stagnált, majd végül lassan csökkenni kezdett.